Rettens kendelse af 30. november 2022 — Basicmed Enterprises m.fl. mod Rådet m.fl.

(Sag T-379/16) (1)

(Ansvar uden for kontraktforhold - økonomisk og monetær politik - stabilitetsstøtteprogrammet for Cypern - afgørelse truffet af Styrelsesrådet for Den Europæiske Centralbank (ECB) om nødlikviditetsstøtte efter en anmodning fra Central Bank of Cyprus - Eurogruppens erklæringer af 25. marts, 12. april, 13. maj og 13. september 2013 vedrørende Cypern - afgørelse 2013/236/EU - gennemførelsesafgørelse 2013/463/EU - aftalememorandum af 26. april 2013 om de specifikke betingelser for økonomisk politik indgået mellem Cypern og Den Europæiske Stabilitetsmekanisme - Rettens kompetence - antagelse til realitetsbehandling - formkrav - udtømning af de nationale retsmidler - tilstrækkeligt kvalificeret tilsidesættelse af en retsregel, som tillægger borgerne rettigheder - ejendomsret - berettiget forventning - ligebehandling - åbenbart, at søgsmålet delvis er anlagt ved en ret, der ikke har kompetence til at træffe afgørelse, delvis ikke kan antages til realitetsbehandling og delvis er ugrundet)

(2023/C 35/74)

Processprog: engelsk

Parter

Sagsøgere: Basicmed Enterprises Ltd (Limassol, Cypern), og de 19 andre sagsøgere, hvis navne er anført i bilaget til kendelsen (ved advokaterne P. Tridimas, K. Kakoulli og P. Panayides)

Sagsøgte: Rådet for Den Europæiske Union (ved A. Westerhof Löfflerová og I. Gurov, som befuldmægtigede), Europa-Kommissionen (ved L. Flynn, J.P. Keppenne og S. Delaude, som befuldmægtigede), Den Europæiske Centralbank (ved K. Laurinavičius, G. Várhelyi og K. Drēviņa, som befuldmægtigede, bistået af advokat H.G. Kamann), Eurogruppen, repræsenteret ved Rådet for Den Europæiske Union (ved A. Westerhof Löfflerová og I. Gurov, som befuldmægtigede), Den Europæiske Union, repræsenteret ved Europa-Kommissionen (ved L. Flynn, J.P. Keppenne og S. Delaude, som befuldmægtigede)

Sagens genstand

Ved deres søgsmål anlagt i henhold til artikel 268 TEUF har sagsøgerne nedlagt påstand om erstatning for det tab, som de har lidt, som følge af afgørelse truffet af Styrelsesrådet for Den Europæiske Centralbank (ECB) af 21. marts 2013 om nødlikviditetsstøtte efter en anmodning fra Central Bank of Cyprus, som følge af Eurogruppens erklæringer af 25. marts, 12. april, 13. maj og 13. september 2013 vedrørende Cypern, som følge af Rådets afgørelse af 25. april 2013 rettet til Cypern om specifikke foranstaltninger til genoprettelse af finansiel stabilitet og bæredygtig vækst (EUT 2013, L 141, s. 32), som følge af Rådets gennemførelsesafgørelse af 13. september 2013 om godkendelse af Cyperns makroøkonomiske tilpasningsprogram og om ophævelse af afgørelse 2013/236/EU (EUT 2013, L 250, s. 40) og som følge af aftalememorandum af 26. april 2013 om de specifikke betingelser for økonomisk politik indgået mellem Republikken Cypern og Den Europæiske Stabilitetsmekanisme (ESM) samt som følge af andre retsakter fra og adfærd udvist af Kommissionen, Rådet, ECB og Eurogruppen i forbindelse med tildelingen af en finansiel støttefacilitet til Republikken Cypern.

Konklusion

1) De sagsøgte frifindes.

2) Basicmed Enterprises Ltd og de øvrige sagsøgere, hvis navne fremgår af bilaget, bærer deres egne omkostninger og betaler de af Rådet for Den Europæiske Union, Europa-Kommissionen og Den Europæiske Centralbank (ECB) afholdte omkostninger.

(1) EUT C 383 af 17.10.2016.